
Stillingsopslag: Community Manager til Bydelsforeningen Nærheden
Vil du være drivkraften bag fællesskab, aktiviteter og trivsel i et attraktivt byområde under udvikling?
Bydelsforeningen Nærheden søger en engageret og relationsstærk Community Manager, der kan understøtte foreningens arbejde med byliv, fællesskaber og aktiviteter på tværs af områdets mange beboere. 

Om Bydelsforeningen Nærheden
Nærheden er en ny grøn bydel i Hedehusene i Høje-Taastrup Kommune. Nærheden har i dag 6.300 beboere i alle aldre, men flest børnefamilier. Boligerne består af både etageejendomme og rækkehuse. 
Området rummer store grønne fællesarealer, plantehaver, udekøkken og to kvarterhuse, som kan lånes af beboere til fællesskabende aktiviteter, møder og hobbyer.
Bydelsforeningen Nærheden er fælles forening for alle grundejere i Nærheden, og det er Bydelsforeningen som ejer og drifter kvarterhusene, bydelens fælles grønne arealer, parkeringshuse mv. Foreningen understøtter også indsatser for byliv i Nærheden blandt andet via Community Manager.

Din rolle
Som Community Manager bidrager du til fremme af byliv og frivillig aktivitet i Nærheden. Du er Bydelsforeningens ansigt udadtil, og arbejder med udvikling, koordinering og kommunikation. Det er også Community Manager, som har ansvar for at Bydelsforeningens pulje til bylivsaktiviteter. Din opgave vil desuden være at videreudvikle funktionen og rollen som Community Manager, hvorfor du vil have stor indflydelse på dit eget arbejde. 
Du får til opgave at arbejde for, at flere beboere bliver bekendt med og bruger de to kvarterhuse og andre fælles faciliteter, så nuværende som nye beboere føler sig velkomne og oplever fællesskabet i Nærheden. 

Arbejdsopgaver
Som vores nye Community Manager vil du have 4 fokusområder:
1. Fællesskabsudvikling og aktiviteter
· Understøtte frivillighed og beboerdrevne initiativer i samspil med Bylivsgruppen såvel som andre frivillige beboere
· Skabe traditioner og aktiviteter, der styrker områdets identitet i de store og små fællesskaber
2. Udvikle brugen af Bydelsforeningens kvarterhuse og fælles områder
· Udvide kendskabet til udendørs og indendørs faciliteter
· Udvikle på brugen af udendørs og indendørs fælles faciliteter
3. Kommunikation
· Udarbejde nyhedsbreve og opslag til sociale medier og digitale opslagstavler
· Udarbejde statussager til bestyrelsen og videreformidle relevant info om byliv besluttet i bestyrelsen 
· Deltage i velkomst-/informationsmøder evt. med rundvisning
4. Relationelt arbejde
· Skabe stærke relationer til og imellem beboere 
· Indgå i tæt dialog med bestyrelsen og drift 
· Være fast deltager i og kontaktperson for Bylivsgruppen

Kompetencer
· Faglige:
- Erfaring med community arbejde, events, frivillighed eller bolig-/kulturområder
- Stærke kommunikationsevner
- Projektledelseserfaring (fordel, men ikke et krav)

· Personlige:
- Relationsstærk og imødekommende
- Idérig, handlekraftig, struktureret og selvstændig
- Diplomatisk og god til at navigere i mange interesser

Praktisk
Du vil blive ansat som konsulent for Bydelsforeningen Nærheden, hvorfor du refererer til dennes bestyrelse.
Stillingen kræver, at du er selvstændigt erhvervsdrivende med eget CVR nr.
Der stilles ikke kontorplads til rådighed, men kvarterhuse kan benyttes. 
Stillingen er deltid på 15 timer pr. uge med fleksible arbejdstider. Aften- og weekendarbejde må forventes.

Ansøgning
Lyder ovenstående som noget for dig, så send os dit CV og en motiveret ansøgning.
Ansøgningsfrist er d. 9. august til bestyrelsesformand, Mikela Rowland på mr@fbgruppen.dk og til bestyrelsesnæstformand, Linda Sønderskov på liso@realdaniabyogbyg.dk. Vi indkalder til samtaler umiddelbart efter ansøgningsfrist og forbeholder os retten til at besætte stillingen, når vi har fundet den rette kandidat.
Har du spørgsmål til stillingen, er du velkommen til at kontakte Mikela Rowland på tlf. 54340855 eller mail mr@fbgruppen.dk. 
Alle henvendelser vil naturligvis blive behandlet i fortrolighed.

Vi glæder os til at høre fra dig!

